Paratowch bapur ar gyfer llywodraethwyr ysgol sy’n archwilio’n feriniadol fenter neu system sy’n ymddangos yng Nghynllun Gweithredu’r Ysgol. Mae angen cynnwys cynllun gweithredu o’r camau nesaf sydd wedi seilio ar dystiolaeth ac wedi ei gefnogi gan dystiolaeth academaidd.

Bydd y traethawd canlynol yn trafod llythrennedd. Mae hyn wedi cael ei gynnwys o fewn Cynllun Gwella’r Ysgol (CGY) (Atodiad 1) ac o fewn Cynllun Gwella’r Adran Gymraeg (CGA) (Atodiad 2) yn Ysgol X. Mae pwysigrwydd llythrennedd yn cael ei bwysleisio’n fawr iawn yn Ysgol X, a fe welais hyn yn ystod fy mhrofiad i yna dros PAP1. Mae Ysgol X wedi ei leoli mewn ardal tlawd, gyda tua 28.3% o ddisgyblion ar brydau ysgol am ddim (PYD), sydd yn arwyddocaol yn uwch wrth gymharu â chyfartaledd Cymru, sydd tua 17.4% (My Local School, 2019). Yn Ysgol X, mae canran uchel iawn o ddisgyblion gyda saesneg fel iaith ychwanegol (SIY) sydd tua 9.5%, ac ar gyfartaledd ar draws ysgolion Cymru mae’r ffigwr yma tua 3%. Felly mae’r canran hwn yn sylweddol o uwch.

Yn 2009 cafodd canlyniadau’r ‘Programme for International Student Assessment (PISA)’ eu cyhoeddi a roedd Cymru wedi perfformio’n is na gwledydd eraill y Deyrnas Unedig. Cafodd y canlyniadau hyn eu cyhoeddi fel “wake up call to a complacent system” gan y Gweinidog ar y pryd, Leighton Andrews AM (Cynulliad Cenedlaethol Cymru, 2013). Roedd y canlyniadau hyn wedi uwcholeuo’r bwlch sydd yn amlwg wedi cynyddu rhwng safon llythrennedd disgyblion Cymru a disgyblion gweddill y Deyrnas Unedig. Dywed Leighton Andrews AM (2010) bod y canlyniadau yma’n “annerbynniol” a dylai pawb sydd yn ynghlwm â’r sefyllfa boeni am yr hyn a ddarganfyddwyd (BBC, 2010). Roedd canlyniadau Cymru yn is na chyfartaledd yr ‘Organisation for Economic Co-operation and Development (OECD)’ ym mhob parth, sef darllen, mathemateg a gwyddoniaeth. Ond prif ffocws y traethawd hwn ydy’r llythrennedd felly mae angen ystyried y parth darllen. Oddi ar y canlyniadau hyn roedd angen newid, felly roedd Llywodraeth Cymru wedi mynd ati i greu newid ac wedi datblygu’r Fframwaith Llythrennedd a Rhifedd Cenedlaethol (Llywodraeth Cynulliad Cymru, 2013). Mae’r Fframwaith hwn yn hollbwysig yn addysg yng Nghymru. Pwrpas y Fframwaith ydy helpu athrawon i ymgorffori llythrennedd a rhifedd wrth addysgu’r cwricwlwm ac mae’n cefnogi’r syniad bod angen cynllunio’n drawsgwricwlaidd ar gyfer datblygiad parhaus i bob disgybl. Mae llythrennedd felly’n cael eu rhannu mewn i dri llinyn, sef, llafaredd (siarad a gwrando), darllen ac ysgrifennu ar draws y cwricwlwm. Yn 2016, cafodd mwy o ganlyniadau PISA eu cyhoeddi, ac unwaith eto, nid oedd Cymru wedi perfformio fel yr oedd Llywodraeth Cymru yn ei obeithio. Mae Cymru dal tu ôl gweddill gwledydd y Deyrnas Unedig. Wrth ymateb i’r canlyniadau, dywed Kirsty Williams AM, sef y Gweinidog Addysg ar hyn o’r bryd, “we can all agree we are not yet where we want to be” (BBC, 2016). Ymateb y Llywodraeth ynglŷn ag addysg yng Nghymru oedd i ddatblygu cwricwlwm newydd. Cafodd dull Professor Graham Donaldson ei dderbyn oddi ar adolygiad o’r cwricwlwm ac asesiadau yng Nghymru yn 2015. Dylai pob ysgol fod yn ddefnyddio’r cwricwlwm hwn erbyn 2022 (Llywodraeth Cymru, 2017a). Mae ffocws yng Nghymru ar hyn o’r bryd felly i gynyddu safonau llythrenned ar draws y tri llinyn.

Mae’r CGA yn edrych ar bump blaenoriaeth gwahanol. Mae’r rhain yn cynnwys targedau benodol i gyflawni gyda gweithredoedd i wneud i gwrdd â’r targedau. Mae person penodol o fewn yr adran yn gyfrifol am arwain bob targed. Mae ganddyn nhw derfyniad amser i sicrhau bod y targedau yn cael eu cyrraedd erbyn cyfnod penodol. Mae meini prawf yn cael eu oleuo ar gyfer pob targed i allu mesur os yw’r adran wedi cwrdd â’r targed. Felly, mae sylw hefyd yn cael ei ddennu ar sut mae’r targedau yn cael eu monitro a’u hasesu. Does dim llawer o ddefnydd data yn y CGA ac mae mwy o bwyslais ar ddatblygu a chryfhau prosesau a strategaethau o fewn yr ysgol ar hyn o’r bryd. Caiff y targedau o fewn y CGA eu trafod o fewn cyfarfodydd adrannol yn gyson i sicrhau bod datblygiadau. Mae’r CGY yn Ysgol X wedi cael ei greu cyn y CGA. Mae’r broses hon felly’n strategaeth o dop i lawr. Golygir hyn bod y CGA wedi ei seilio ar y CGY ac yn ymateb i’r holl dargedau sydd ynddo. Mae’r gweithredoedd wedi cael eu haddasu o’r CGY fel bod pob targed yn addas ar gyfer yr adran a beth sydd yn bosib iddynt wneud. Yr wyf yn ffocysu yn benodol ar flaenoriaethau 1.1.2 ac 1.1.3 sydd yn ymdrîn â llythrennedd. Blaenoriaeth 1.1.2 ydy “90% of all student groups in year 7 and 100% of year 8 reach functional reading ages by the end of the year” a blaenoriaeth 1.1.3 ydy “All student groups in year 7 and 8 make progress in literacy and numeracy in relation to their baseline starting points”. O fewn y CGY, mae’r gweithredoedd i ymateb i’r targedau yn fwy amwys achos mae’n ffocysu ar draws y cwricwlwm. Er hyn, fel soniwyd eisioes, mae’r CGA yn fwy penodol ar gyfer yr adran ac yn pwysleisio sut gall yr adran fynd i’r afael â’r targedau mewn modd sydd mwyaf addas iddyn nhw. Er mwyn ymateb gyda blaenoriaeth 1.1.2., mae’r CGY yn sicrhau bod dosbarthiadau gallu cymysg ar draws CA3 ac yn datblygu strategaethau trawsgwricwlaidd. Mae’r CGA felly yn ymateb gydag 1.1.2. trwy ddefnyddio’r ‘8 Reading Behaviours’ (8RB) a chwestiynau darllen PISA ar gyfer tasgau yn gwersi. Hefyd mae’r CGA yn cydfynd gyda’r CGY wrth sicrhau bod CA3 yn cyflawni ‘Accelerated Reader reading’ yn ystod gwers 5 pob dydd. O fewn y CGY mae angen pob pwnc sicrhau bod tasgau FfLlRh yn cael eu cynnwys o fewn gwersi, ac felly, mae’r adran yn cydfynd gyda hwn gan fonitro cynnydd y dysgwyr. Mae’r CGY a CGA yn sicrhau bod cynllun eistedd bachgen merch i sicrhau cydweithio’n effeithiol o fewn gwersi i godi safon yr addysgu a dysgu. Mae’r CGA hefyd yn ffocysu ar ddatblygu sgiliau llafaredd, yn enwedig trwy ddefnyddio gemau iaith. 

Adolygiad o lenyddiaeth: Rôl cynllunio strategol

Yn fy marn i, mae cynllunio strategol yn bwysig iawn er mwyn sicrhau gwelliant. Cynllunio strategol ydy’r gweithred o “mapping a route between the perceived present situation and the desired future situation” (West-Burnham, 1994; o fewn MacBeath & Mortimore, 2001). Mae nifer o resymau dros gynllunio strategol, yn ôl MacBeath a Mortimore (2001), gan gynnwys; sicrhau bod bwriad cyffredin ar draws y sefydliad, felly’n rhannu pwrpas gweithredoedd; Maent yn galluogi arweinwyr gael deall y sefyllfa presennol, fel dywedwyd gan Senge (1996; o fewn MacBeath & Mortimore, 2001), “an accurate picture of current reality is just as important as a compelling picture of a desired future”; Mae’n galluogi’r sefydliad i gael gweledigaeth ac i adeiladu ar dargedau a theimlad o gyfeiriad i anelu at gyda’r sefydliad. Mae cynllunio strategol yn hanfodol ar gyfer ysgol yn yr Unfed ar Ugain Ganrif gyda datblygiadau a pholisïau Llywodraethol. Mae angen datblygu cynllun strategol er mwyn sicrhau arweinyddiaeth a rheolaeth dros ysgolion (Middelwood & Lumby, 1998). Mae perthynas yn bodoli rhwng arolygion a chynllunio strategol, mae’r arolwg yn weithredu o’r gynllunio strategol. Yn ôl Middlewood & Lumby (1998) mae tystiolaeth yn dangos bod awgrymiadau arolygion a chynllunio strategol o fewn yr ysgolion yn pwysleisio’r ffaith nid yw safbwynt allanol yn ddigonol i achosi newid. Felly, nid yw targedau llywodraethol a mudiadau ar draws y byd addysg yn digon i achosi newid o fewn sefydliadau. Ni fydd blaenoriaethau ysgol yn cael eu cwrdd heblaw bod aelodau staff â mewnbwn i’r cynllunio a’r gweithredoedd. Felly, er bod cynllunio strategol Ysgol X yn amlwg yn dilyn strategaeth o dop i lawr, mae’r ysgol yn creu cynllun strategol yn gyntaf wedyn mae adrannau yn ymateb fel gwelir orau. Efallai bydd mwy o gynnydd yn digwydd os yw’r canolwyr yn cael eu cynnwys ar ddechrau’r cynllunio. Gall awgrym gael ei wneud i geisio creu cynllun o’r gwaelod i’r top, ac i weld sut mae’r cynllunio a gweithredoedd yn amrywio gyda’r prosesau datblygu gwahanol. Bydd yr ysgol felly yn ymateb i CGA yn hytrach na’r CGA yn ymateb i’r CGY. Mae cynllunio strategol yn galluogi ysgolion anelu at flaenoriaethu sydd yn bwysig er mwyn datblygu ansawdd addysg disgyblion. Mae’n bwysig dros ben yn fy marn i, i sicrhau bod cynllunio strategol yn flaenoriaeth o fewn ysgolion i sicrhau cynnydd, yn enwedig gyda thestunau angenrheidiol, megis llythrennedd. Mae’n bwysig i ysgol ddilyn y cynllun, ond yn hytrach na chreu cynlluniau o dop i lawr, teimlaf yn gryf ei fod yn bwysig i geisio gwrando ar fewnbwn adrannol ar ddechrau’r cynllunio i sicrhau bod popeth yn realistig yn drawsgwricwlaidd. 

Adolygiad o lenyddiaeth: Llythrennedd

Mae pwysigrwydd llythrennedd yn aml yn cael ei bwysleisio ar gyfer pob agwedd yn ein bywydau. Mae llythrennedd yn effeithio mynediad at addysg, datblygiad economaidd a chanlyniadau cyffredinol yn ein bywydau. Dywed Dr. Dwyer mewn adroddiad gan Gunn (2018) “the right to literacy is a basic fundamental human right” ond mae niferoedd anferthol ar draws y byd dal ddim yn gallu ysgrifennu na darllen. Yn y Deyrnas Unedig, mae lefelau isel o lythrennedd yn tanseilio awydd cystadlu’r economi ac mae traean o fusnesau yn anhapus gyda lefelau llythrennedd pobl ifanc pan yn cychwyn yn y gweithlu (National Literacy Trust, 2017). Felly, mae llythrennedd yn flaenoriaeth rhyngwladol. Dywedwyd Kofi Annan, cyn Ysgifennydd-Cyffredinol y Cenhedloedd Unedig, “literacy is a bridge from misery to hope. It is a tool for daily life in modern society..... Literacy is, finally, the road to human progress and the means through which every man, woman and child can realize his or her full potential” (1997). Er bod galw i wella safonau llythrennedd yng Nghymru, yn enwedig o fewn y system addysg, mae’n flaenoriaeth yn fyd-eang. Mae angen rhoi cyfleoedd i ddysgwyr yng Nghymru i fagu’r sgiliau llythrennedd i ddatblygu safon eu bywydau nhw gan rhoi cyfleoedd cyfartal i bob dysgwr. Mae PISA (2009; yn Thomson et al., 2013) yn diffinio llythrennedd “as understanding, using, reflecting on and engaging with written texts, in order to achieve one’s goals, to develop one’s knowledge and potential, and to participate in society”. Felly mae’r sgiliau llythrennedd y tu hwnt i anghenion addysgu, maent yn angenrheidiol ar gyfer cyfleoedd yn y dyfodol.

Mae llythrennedd gwir yng nghraidd addysg. Cyflwynwyd gan Didau (2014) bod angen polisi ym mhob ysgol ar gyfer datblygu llythrennedd ym mhob pwnc. Mae magu sgiliau llythrennedd da yn angenrheidiol ar gyfer y dyfodol, felly mae rhaid cael ymdrech trawscwricwlaidd i godi safonau. Yn ôl Didau, mae datblygu sgiliau llafaredd yn syflaenol, “if you can say it, you can write it” (Didau, 2014). Uwcholeuwyd pwysigrwydd sgiliau llafaredd ar gyfer datblygu’r dau linyn arall o fewn llythrennedd sef darllen ac ysgrifennu. Gan bod ffocws ar lafaredd o fewn y CGA mae hwn hefyd yn addas ar gyfer targed y Llywodraeth i gyrraedd miliwn o siaradwyr Cymraeg erbyn 2050 (Llywodraeth Cymru, 2017b). Er mwyn cynyddu’r nifer o siaradwyr Cymraeg, mae angen targedu sgiliau llafaredd. Credaf bod yn hollbwysig o fewn yr ysgol yn enwedig tra’n addysgu ail iaith Gymraeg. O fewn yr ysgol, mae’r sgil llafaredd yn linyn sydd yn rhan o lythrennedd, fel y sonnir yn y FfLlRh. O ran sgiliau darllen, mae Didau yn dangos mai llawer o ragdybio yn cymryd lle pan yn ystyried sgiliau darllen disgyblion, does dim byd cadarn i ddangos faint mae’r dysgwyr yn gallu deall o ran darllen. Rhan fwyaf o’r amser, mae Didau yn sôn am agwedd athrawon “they’re a level 5, so they must be able to do it”. Adlewrychir hwn bod angen sicrhau mae monitro a mesur gallu darllen ar draws y cwricwlwm yn digwydd. Mae ysgrifennu felly yn dabtlygu o’r sgiliau llafaredd a darllen, gan bod eu geirfa nhw’n datblygu. Er ei fod yn bwysig i ddatblygu’r llythrennedd wrth addysgu, mae hefyd yn angenrheidiol yn ôl Didau (2014) i sicrhau bod marcio ac adborth yn cael eu ddefnyddio er mwyn rhoi cymorth i ddatblygu llythrennedd. Defnyddiodd Didau enghreifftiau yn ei lyfr megis DIRT (Directed Improved Reflection Time) sydd yn ddefnyddiol iawn er mwyn gwella safonau llythrennedd dysgwyr. Dywedwyd Dylan William yn y llyfr hwn, “feedback should be more work for the recipient than the donor” felly mae angen sicrhau bod strategaethau marcio ac adborth yn effeithiol ar draws y cwricwlwm i wella safonau a dysgu. 

Ar y llaw arall, nodwyd gan Snow et al. (2007), er bod sgiliau llythrennedd yn bwysig, nid yw hwn yn digon i sicrhau llwyddiant academaidd y dyfodol a safon darllen disgyblion. Yn y llyfr hwn, mae’r ymchwilwyr yn goleuo bod angen i ysgolion fynd ymhellach na CA3 i ddatblygu llythrennedd i gefnogi pobl ifanc wrth iddynt geisio cyrraedd eu potensial. Maent yn awgrymu mai dosbarthiadau llai o faint a mwy o ryngweithio rhwng y disgybl a’r athro/awes sydd yn hanfodol ar gyfer llwyddiannau academaidd. Felly, mae’n amlwg i weld pwysigrwydd llythrennedd o fewn bywyd pob dydd ac mae’n glir i weld y cyfleoedd mae disgyblion yn cael yn eu bywydau wrth iddynt godi eu safon llythrennedd. Er hyn, yn yr ysgol, mae angen pwyslais ar agweddau addysgu gwahanol hefyd, i sicrhau pob llwyddiant. 

Pam fod angen gwella gwaith o fewn y testun?

Cafodd Ysgol X arolwg gydag Estyn yn 2012. Yn yr arolwg, cafodd sylw ei ddennu at lythrennedd. Dywed Estyn bod y cynllunio ynglŷn â chynnydd o fewn llythrennedd heb ei gydlynu’n effeithiol ar draws gwersi. Felly, o ganlyniad, nid yw’r disgyblion yn gwneud digon o gynnydd gyda llythrennedd a nid yw’r disgyblion yn defnyddio eu sgiliau llythrennedd digon i gefnogi eu dysgu nhw ar draws y cwricwlwm. Cynghorodd Estyn, bod angen Ysgol X i wella’r cydlyniant a’r cynllunio ar gyfer cynnyddu eu sgiliau llythrennedd ar draws y cwricwlwm. Mae hwn yn dyst bod angen gwella safonau llythrennedd a bod angen datblygu strategaethau i sicrhau cynnydd yn sgiliau llythrennedd pob disgybl yn yr ysgol. 

Fel y soniais ynghynt, yn ôl canlyniadau PISA, mae safon llythrennedd ar draws Cymru yn iselach na gweddill y Deyrnas Unedig. Roedd y canlyniadau wedi gwaethygu ers 2006. Erbyn 2016, roedd y canlyniadau yn ôl Carwyn Jones, cyn Brif Weinidog Cymru yn “uncomfortable reading” (BBC, 2016), gyda Chymru yn perfformio’n is na beth oeddent yn disgwyl. Mae newidiau ar y gorwel yng Nghymru, gyda chwricwlwm newydd a’r FfLlRh i geisio gwella safonau llythrennedd ar draws y wlad. Felly, nid yn unig Ysgol X sydd angen datblygu’n fawr iawn ar y testun hwn, ond mae galw enfawr ar draws Cymru i wella safonau o fewn y testun. Fel soniais ynghynt, mae Ysgol X yn ei gwynebu’r sialens o ganrannau uchel o PYD ac SIY, a dengys hyn heriau amlwg i’r ysgol, gan bod nifer yn byw mewn tlodi ac yn datblygu Saesneg fel iaith ychwanegol. Felly, yn naturiol bydd safonau llythrennedd yn yr ardal yn iselach. Mae hyd yn oed yn fwy pwysig i ddatblygu strategaethau a chynllunio i sicrhau cynnydd llythrennedd dysgwyr yn yr ysgol. 



Beth mae Ysgol X yn gwneud?

Mae Ysgol X yn ceisio defnyddio nifer o weithrediadau ar gyfer codi cynnydd llythrennedd, yn enwedig gyda CA3. Ynglŷn a’r targedau soniais amdanynt ynghynt, er mwyn cydfynd gyda 1.1.2., mae’r ysgol yn ceisio sicrhau bod dosbarthiadau gallu cymysg ar draws blwyddyn saith ac wyth. Trwy gael dosbarthiadau gallu cymysg, mae’n bosib i greu cynllun eistedd i annog a datblygu disgyblion o ran eu gallu nhw. Gall creu cynllun eistedd sicrhau bod disgybl gallu isel yn eistedd gyda disgybl sydd gyda mwy o allu er mwyn cymell y disgybl gallu isel i anelu at ddatbygu ar eu dysgu nhw. Mae hyn hefyd yn cymell y disgybl â gallu uwch i gyfnerthu ey dysgu hwy drwy esbonio, (Spencer, 2018). Cefnogir hyn gydag addysgu o safon uchel i gynyddu safonau ar gyfer pob disgybl ym mhob carfan. Mae’r ysgol wedyn yn dibynnu ar weithrediadoedd ar draws y cwricwlwm i ymateb i’r targedau. Mae’r CGA felly’n pwysleisio beth fyddan nhw’n gwneud fel adran i gynnyddu oedran darllen disgyblion. Byddan nhw’n sicrhau bod amrywiaeth o dasgau darllen PISA a llawer o ddefnydd o’r 8RB ym mhob gwers. Nid yw’r tasgau darllen PISA ond yn caniatáu disgyblion i wella sgiliau darllen ar draws y cwricwlwm ond maent hefyd yn, “emphasises the ability to use written information in situations that students might encounter in their life and beyond school” (Thomson et al., 2013). Felly, mae rhain yn bwysig, nid yn unig ar gyfer llwyddiant academaidd yn yr ysgol, ond ar gyfer y dyfodol ac i greu cyfleoedd i’r dysgwyr. Mae’r 8RB yn anelu at ddatblygu sgiliau llythrennedd dysgwyr yn ystod tasgau o fewn gwersi. Mae 8 agwedd darllen gwahanol, gan gynnwys sgiliau i ddod i gasgliadau, creu meini prawf llwyddiant ac yn y blaen. Mae rhain yn bwysig o ran llythrennedd, fel dywedwyd gan Kispal (2008), gan bod sgiliau megis ‘inference’, (sydd o fewn y 8RB), yn bwysig ar gyfer darllen ac mae’n sicrhau cynnydd llythrennedd. Mae’r Cwricwlwm Cenedlaethol yn rhoi pwyslais ar y sgiliau yma ar draws CA3]  Bydd yr adran hefyd yn cefnogi gweithrediad yr ysgol, sef i sicrhau bod pob plentyn ym mlwyddyn saith ac wyth yn treulio amser ar AR yng ngwers pump ar eu hamserlen. Mae AR yn effeithiol iawn yn ôl ymchwil gan yr Education Endowment Foundation (EEF). Darganfyddwyd bod disgyblion blwyddyn saith a gymerodd rhan mewn prosiect AR wedi cynyddu safon darllen gyda 3 mis ychwanegol i gymharu gyda disgyblion eraill (EEF, 2019). 

Mae’r ysgol hefyd yn ddefnyddio ‘intervention’, sef ymyrraeth llythrennedd. Mae disgyblion yn cael eu dewis trwy edrych ar ganlyniadau AWRT i gael ymyrraeth llythrennedd. Roedd y disgyblion oedd â diffyg o 6 i 18 mis mewn oedran darllen yn ôl yr All Wales Reading Test (AWRT) gyda sgôr sylfaenol rhwng 85-95. Mae’r ymyrraeth yn digwydd yn ystod gwersi, felly mae’r disgyblion yn colli rhai gwersi ar gyfer hyn. Yr wyf hefyd yn ymwybodol, er nad yw hwn ar y CGY, bod ysgolion cynradd lleol yn cydweithio gydag Ysgol X er mwyn datblygu llythrennedd. Mae datblygiad sgiliau llythrennedd yn gynnar yn angenrheidiol; “it is critical to help young children be ready for school by working with them to develop early literacy and and learning skills” (GetReadyToRead, N/D.). Mae llythrennedd yn graidd ar gyfer bron pob pwnc, ac mae’n bwysig felly yn ôl ‘GetReadyToRead’ i adnabod trafferthion darllen mor gynnar a phosibl. Mae blwyddyn pump a chwech o’r ysgolion cynradd yn dod i Ysgol X unwaith yr wythnos yn ystod dwy awr olaf y diwrnod. Yn ystod y sesiynnau, mae’r disgyblion o’r ysgolion cynradd yn cael y cyfle i ddatblygu eu sgiliau llythrennedd. Maent yn gwneud prosiectau gydag Ysgol X lle mae disgyblion Ysgol X weithiau yn gallu mynd allan i’r ysgolion cynradd i weithio ar brosiectau gyda nhw. Mae hwn yn sichrau nid yn unig bod y disgyblion yn gwella safon llythrennedd o oedran ifanc ond mae nhw hefyd yn cyfarwyddo gyda’r ysgol, y disgyblion eraill a’r athrawon. Mae hwn yn gallu cael ei weld fel gweithgaredd pontio rhwng yr ysgolion cynradd ac uwchradd i baratoi’r disgyblion. 

Er mwyn ymateb i darged 1.1.3., mae’r CGY yn goleuo bod angen i bob athro/athrawes weithio’n gyfagos gyda strategaethau a gweithredoedd llythrennedd a rhifedd. Mae’r darged hon yn cael ei gweithredu ar lefel adrannol sydd yn cael ei chynnwys yn y CGA. Defnyddir mwy o dasgau llythrennedd a rhifedd yn ystod pob gwers CA3 ac i dracio a monitro cynnydd y disgyblion gyda rhain. Mae’r adran am wella addysgu a dysgu i gefnogi cynnydd. Maent yn dymuno gwneud hyn trwy ddatblygu mwy o waith llafaredd mewn gwersi ac i ddefnyddio cynllun eistedd bachgen a merch i gynyddu safon y dysgu. Mae datblygiad llafaredd yn bwysig iawn. Uwcholeuwyd gan Pie Corbett bod sgiliau llafaredd yn hanfodol i ddatblygu cyn sgiliau darllen ac ysgrifennu. Mae’r dull ‘Talk for Writing’ yn bwerus achos ei fod yn galluogi’r dysgwyr “to imitate the language they need for a particlar topic orally before reading and analysing it and then writing their own version” (Talk for Writing, N/D). Mae’n bwysig felly i roi cyfleoedd i ddysgwyr i ddatblygu eu sgiliau llafaredd er mwyn gweithredu’r sgil hyn i ddatblgu ynghŷd a’u darllen a’u hysgrifennu. Felly, llafaredd ydy’r sgil cyntaf sydd angen datblgu. Yn ôl Spencer (2018), mae cynlluniau eistedd yn gallu gwella ymddygiad disgyblion, perfformiad academaidd a chyfraniad o fewn y dosbarth. I gynyddu’r nifer o waith llafaredd o fewn y dosbarth, bydd yr adran yn creu ac yn ddefnyddio mwy o gemau iaith. Mae gemau iaith yn creu awyrgylch llawn hwyl i’r disgyblion. Felly, trwy chwarae mwy o emau iaith maent yn datblygu sgiliau llafaredd pan maent yn mwynhau. Golygir hyn bod agwedd y disgyblion yn gwella tuag at yr iaith gan ychwanegu at gynydd yn eu hyder nhw. Yn ôl Curry (N.D), y ffordd orau o ddysgu iaith ydy trwy chwarae gemau. Mae Curry yn defnyddio dihareb Tseiniaidd i ddisgrifio’r effaith mae chwarae gemau iaith yn cael ar ddysgu iaith, sef, “Tell me, and I’ll forget. Show me, and I may remember. Involve me, and I’ll understand”. Mae gemau iaith wedi eu darlunio ar gyfer ymglymu dysgwyr i ddefnyddio’r iaith mewn gwahanol ffyrdd. Cafodd ymchwil ei gyflawni ar ba mor effeithiol yw dysgu iaith trwy chwarae gemau yn 2003 gan y ‘language acquisition experts’, adlewyrchodd hwn bod disgyblion yn teimlo’n ymlaciol mewn amgylchedd llawn hwyl ond gyda’r elfen o gymhelliad a chystadleuaeth hefyd mae gemau yn cynnig. Roedd athrawon wedi arsylwi dysgu ar gyflymder cynyddol a chadw mwy o wybodaeth.

Cynnyd hyd yn hyn

Hyd yn hyn, yn drawsgwricwlaidd mae’r mwyafrif wedi ymateb i strategaethau’r ysgol. Mae mathemateg a gwyddoniaeth dal mewn dosbarthiadau gallu tebyg, ond mae pob adran arall gyda dosbarthiadau gallu cymysg er mwyn datblygu llythrennedd. Mae ymateb bositif hefyd ar draws yr ysgol i’r gweithrediad AR ar gyfer CA3 yn ystod gwers 5, gydag agwedd disgyblion yn gwella tuag at ddarllen. Mae dal rhai gwendidau gyda’r strategaeth hon oherwydd mae rhai disgyblion yn anghofio llyfrau, felly, yn y sefyllfa yma, os nad oes lyfrau gan yr athro/awes i fenthyg i’r disgyblion, mae’n anodd iddyn nhw ddarllen. Hefyd, mae’r disgyblion yn cael cyfnod penodol yn wythnosol i fynd i newid eu llyfrau nhw. Mae rhai disgyblion yn darllen yn gyflymach nag eraill ac felly’n gorffen eu llyfrau yng nghynt. Wrth i ddisgyblion orffen llyfr, er bod ganddyn nhw gyfleoedd i ymweld â’r llyfrgell yn ystod y diwrnod ysgol, a yw pob disgybl wir yn debygol o fynd i newid llyfr yn ystod amser ei hun? Does dim ffordd o fonitro hyn, felly mae’n anodd i sicrhau bod disgyblion yn herio eu hun yn y modd yma. Mae llawer o amser pwnc hefyd yn cael ei golli wrth sichrau bod darllen AR yn cymryd lle. Gan bod gwersi ond yn 50 munud o hyd, mae AR yn ystod gwers 5 yn cymryd llawer o amser o’r wers ei hun. Ond wrth gwrs, bydd hwn yn effeithio rhai pynciau yn fwy nag eraill wrth i’r amserlen weithredu, ac felly, mae disgyblion yn colli mwy o amser addysgu gyda rhai pynciau. Er, mae’n bwysig i gofio, wrth iddynt ddatblygu sgiliau llythrennedd, bydd hwn yn cynyddu eu gallu o fewn y pwnc.  Fel soniais ynghynt, mae disgyblion sydd yn cymryd rhan mewn AR yn tueddu gwneud hyd at 3 mis mwy o gynnydd yn eu sgiliau darllen. Nid oes data ar gael eto, ond bydd y disgyblion yn cael eu hasesu gan asesiadau GL. Bydd hwn yn rhoi trosolwg ar y sefyllfa yn yr ysgol ac yn caniatáu monitro a thracio o’r cynnydd o fewn yr ysgol. Mae ymyrraeth llythrennedd yn cael effaith tebyg o ran colli gwersi, wrth i rai disgyblion colli mwy o wersi pynciol, gall hyn cael effaith ar eu dealltwriaeth nhw o fewn y pwnc gan eu bod nhw tu ôl gyda’r gwaith. Ond yn y pendraw, dylai sgiliau llythrennedd y disgyblion gwella a felly’n codi safon eu dealltwriaeth nhw o fewn y pwnc gan caniatáu mynediad at y cwricwlwm iddynt. Er nad oes sôn am y pontio llythrennedd yn y CGY, mae’n amlwg yn yr ysgol bod y prosiect hwn yn cael effaith bositif, o ran llythrennedd ac o ran pontio’r disgyblion yn barod am eu trosglwyddiad o’r ysgol gynradd i’r ysgol uwchradd. Mae datblygu sgiliau llythrennedd yn ifanc yn angenrheidiol, fel sonnwyd gan GetReadyToRead, ac yn y pendraw bydd adnabod gallu’r disgyblion cyn iddynt fynychu’r ysgol uwchradd yn helpu i ddatblygu gweithredoedd ymyrraeth yn syth i alluogi mynediad i’r cwricwlwm ar gyfer y disgyblion sydd angen y cymorth ychwanegol yma.   

Mae’r adran wedi cynyddu’n sylweddol y nifer o emau iaith y maent yn eu defnyddio gan gynllunio gemau iaith newydd hefyd. Mae ymateb y dysgwyr yn gadarnhaol iawn ar y cyfan, gyda hyder a gallu disgyblion yn cynyddu yn ystod pob wers. Mae amrywiaeth o emau iaith yn cael eu defnyddio yn ystod gwersi a mor belled mae rhain yn codi hyder a safon trafodaethau’r disgyblion yn y Gymraeg. Mae hefyd yn annog llawer o waith grŵp sydd yn bwysig ar gyfer yr arholiadau TGAU. Mae datblygiad sgiliau llafaredd yn dechrau cael effaith cadarnhaol ar waith darllen ac ysgrifennu’r disgyblion, sydd yn atgyfnerthu cysyniad Pie Corbett, fel soniais ynghynt. Mae disgyblion yn ymateb yn fwy cadarnhaol wrth ddarllen y Gymraeg gan eu bod nhw’n fwy hyderus ac yn gyfarwydd â chlywed a dweud y geirfa yn fwy aml. Mae’r dysgwyr hefyd yn dechrau swnio’n fwy naturiol wrth siarad a defnyddio’r Gymraeg. Mae eu gwaith ysgrifennedig yn dechrau cyfoethogi hefyd. Maent yn ceisio defnyddio mwy o eirfa i gryfhau eu gwaith ysgrifennedig, megis patrymau mynegi barn, disgrifio a datblygu brawddegau gydag idiomau ac yn y blaen. Mae nhw’n gyfarwydd a defnyddio matiau iaith ar gyfer cymorth (yn ystod gemau iaith) i helpu datblygu cystrawenau ar lafar. Mae’r dysgwyr felly wedi dod i’r arfer â defnyddio rhain, sydd yn golygu eu bod nhw’n dechrau eu defnyddio nhw ar gyfer tasgau ysgrifennu. Mae cysyniad Pie Corbett yn atgyfnerthu’r darganfyddiadau gan bod datblygiad llafaredd y disgyblion wedi annog a chefnogi cynnydd ar draws pob llinyn llythrennedd. Mae nifer iawn o dasgau darllen PISA yn cael eu cynnwys o fewn gwersi ar draws CA3 yn gyson er mwyn monitro a thracio cynnydd llythrennedd y disgyblion yn effeithiol. Mae rhain y cael eu cynnwys mewn amrywiaeth o wersi ac yn cael eu cyfuno gyda’r 8RB’s felly mae’r disgyblion hefyd yn ymwybodol o ba sgiliau mae nhw’n eu datblygu yn ystod y gwersi. 

Camau nesaf

Yn fy marn i, mae’r gweithredoedd yn Ysgol X yn ymddangos i fod yn effeithiol mor belled. Ar y cyfan, mae strategaethau cadarn mewn lle i ddatblygu cynnydd llythrennedd yn syth gyda nifer o weithredoedd sydd yn ymateb yn gadarnhaol, yn ôl amrywiaeth o ymchwiliadau gwahanol, sydd yn amlwg trwy gydol y traethawd hwn. Maent yn ymateb yn gadarnhaol i dargedau’r Llywodraeth hefyd o fewn y CGY a mae’r blaenoriaethau yn cyd-blethu gydag anghenion y dysgwyr o fewn yr ysgol a thargedau ac amcanion y Llywodraeth. Mae’n bwysig i Ysgol X barhau gyda’r gweithredoedd i sicrhau bod gan bob disgybl fynediad i’r cwricwlwm fel bod gan pawb yr un cyfleoedd. Efallai bydd hi’n addas i edrych ar sut mae ymyrraeth ac AR wedi cael eu strwythuro ac i fonitro pa wersi mae’r disgyblion yn colli. Yn fy marn i, byddai’n ddelfrydol i’r disgyblion peidio colli amser gyda phynciau’r ieithoedd (Saesneg, Cymraeg, ITM), gan bod ffocws trwm ar ddatblygu llythrennedd yn ystod y gwersi yma. Credaf bod angen parhau i ddatblygu llythrennedd oddi ar CA3 hefyd, i sicrhau bod dal cynnydd yn digwydd. Fel soniodd Snow et al. (2007) mae angen sicrhau bod gweithredoedd yn bodoli pan yn symud ymhellach gydag addysg i sicrhau eu bod yn llwyddo’n academaidd yn CA4. Credaf felly bod angen sicrhau fod llythrennedd dal yn cael eu gwella wrth i’r disgyblion ddatblygu ymhellach yn eu haddysg. Mae gofynnion llythrennedd yn ystod CA4 ar gyfer arholiadau TGAU yn llawer uwch, felly mae angen monitro a thracio disgyblion i sicrhau bod y disgyblion yn dal i ddatblygu a chynyddu/gwella eu sgiliau llythrennedd iddynt fanteisio ar a chael y cyfleoedd gorau.

